Document ID: 32011D0838
Publication Date: 2011-12-13

Content:
DEĊIŻJONI TA’ IMPLIMENTAZZJONI TAL-KUMMISSJONI
tat-13 ta’ Diċembru 2011
li temenda d-Deċiżjoni 2008/855/KE fir-rigward tal-perjodu ta’ applikazzjoni tal-miżuri ta’ kontroll tas-saħħa tal-annimali marbuta mad-deni klassiku tal-ħnieżer f’ċerti Stati Membri
(notifikata bid-dokument numru C(2011) 9128)
(Test b’relevanza għaż-ŻEE)
(2011/838/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat id-Direttiva tal-Kunsill 89/662/KEE tal-11 ta’ Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b’mod partikolari l-Artikolu 9(4) tagħha,
Wara li kkunsidrat id-Direttiva tal-Kunsill 90/425/KEE tas-26 ta’ Ġunju 1990 dwar l-iċċekkjar veterinarju u zootekniku applikabbli għall-kummerċ intra-Kommunitarju ta’ ċertu annimali ħajjin u prodotti bil-ħsieb tat-tlestija tas-suq intern (2), u b’mod partikolari l-Artikolu 10(4) tagħha,
Billi:
(1)
Id-Deċiżjoni tal-Kummissjoni 2008/855/KE tat-3 ta’ Novembru 2008 dwar il-miżuri ta’ kontroll tas-saħħa tal-annimali marbuta mad-deni klassiku tal-ħnieżer f’ċerti Stati Membri (3), tistabbilixxi ċerti miżuri ta’ kontroll applikabbli b’rabta mad-deni klassiku tal-ħnieżer fl-Istati Membri jew fir-reġjuni tagħhom kif stipulat fl-Anness ma’ dik id-Deċiżjoni.
(2)
Id-Deċiżjoni 2008/855/KE għandha tapplika sal-31 ta’ Diċembru 2011. Fid-dawl tas-sitwazzjoni tal-marda, b’mod partikolari fir-rigward tal-ħanżir selvaġġ f’ċerti reġjuni tal-Bulgarija, il-Ġermanja, l-Ungerija u r-Rumanija, hu xieraq li jiġi estiż il-perjodu ta’ applikazzjoni ta’ dik id-Deċiżjoni sal-31 ta’ Diċembru 2013.
(3)
Id-Deċiżjoni 2008/855/KE għandha għalhekk tiġi emendata skont dan.
(4)
Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,
ADOTTAT DIN ID-DEĊIŻJONI:
Artikolu 1
Fl-Artikolu 15 tad-Deċiżjoni 2008/855/KE, id-data “31 ta’ Diċembru 2011” għandha tiġi sostitwita bid-data “31 ta’ Diċembru 2013”.
Artikolu 2
Din id-Deċiżjoni hija indirizzata lill-Istati Membri.
Magħmul fi Brussell, it-13 ta’ Diċembru 2011.

Metadata:
Eurovoc Level 1 Categories: 100149
100161
100155
100156
Eurovoc Level 2 Categories: 100277
100283
100282
100215
100249
100250
100243
Eurovoc Level 3 Categories: 5655
5781
5087
5283
122
2479
2106
4590
913
5962
914
2200
3150
5877
All Eurovoc Categories: 1255
1318
192
2356
2560
3763
5063
5722